rejauldu/bengali-wikipedia huggingface dataset:
অভিথা হলেন একজন ভারতীয় চলচ্চিত্র এবং টেলিভিশন অভিনেত্রী, যিনি তামিল ভাষার চলচ্চিত্র এবং টেলিভিশন ধারাবাহিকে অভিনয় করেছেন। তিনি বিক্রমের সাথে সেথু সহ বেশ কয়েকটি উল্লেখযোগ্য চলচ্চিত্রে অভিনয় করেছেন। তিনি থিরুমতি সেলবম নামে একটি টেলিভিশন ধারাবাহিকে অর্চনা চরিত্রে অভিনয়ের জন্য ব্যাপক প্রশংসা কুড়িয়েছিলেন। এই ধারাবাহিকটি ২০০৭ সাল হতে ২০১৩ সাল পর্যন্ত সান টিভিতে প্রচার করা হয়েছিল। এই ধারাবাহিকে তিনি সঞ্জীবের সাথে অভিনয় করেছেন।   পেশা  কিশোর বয়সে অভিতা ন্যান্সি নামক একটি টেলিভিশন ধারাবাহিকের শ্যুটিং দেখতে যেতেন, যেখানে সংঘভী অভিনয় করেছিলেন। এই টেলিভিশন ধারাবাহিকটি তার বাড়ির কাছে তিরোভুতিয়ারে চিত্রায়ন করা হয়েছিল। উক্ত ধারাবাহিকে পরিচালক তাকে চিনতে পেরেছিলেন এবং তার বাবা-মার সাথে কথা বলেছিলেন এবং তাদের পরবর্তী টেলিভিশন ধারাবাহিক ক্রিমিনাল- এ তাকে নায়িকার বোনের চরিত্রে অভিনয় করার প্রস্তাব প্রদান করেছিলেন। বেশ কয়েকটি ধারাবাহিকে অভিনয় করার পরে, তিনি গোলমাল নামে একটি স্বল্প বাজেটের চলচ্চিত্রে অভিনয় করেছিলেন; যেখানে তিনি প্রধানমন্ত্রীর বোনের চরিত্রে অভিনয় করেছিলেন। তারপরে তিনি মালয়ালম ভাষার বি গ্রেডের চলচ্চিত্র দেবদাসি-এ অভিনয় করেছিলেন। সেই সময়, পরিচালক বালা তাকে সেতু নামে একটি চলচ্চিত্রের একটি শীর্ষস্থানীয় চরিত্রে অভিনয় করতে নির্বাচন করেছিলেন। তিনি উক্ত চলচ্চিত্রে বিক্রমের সাথে অভিনয় করেছিলেন। এই চলচ্চিত্রের তার অভিনীত চরিত্রে অভিনয় করার জন্য পরিচালক তার পূর্বে আরও দুইজনের কাছে গিয়েছিলেন, তবে তারা উভয়ে এই চরিত্রে অভিনয় করতে অস্বীকৃতি জানিয়েছিল। বালা তার অভিনীত চরিত্রটির পরে, তাঁর মঞ্চ নাম অভিতা থেকে জেনিলা-এ পরিবর্তন করেছিলেন। এই চলচ্চিত্রটি ১৯৯৯ সালের ডিসেম্বর মাসে একটি শহরের মঞ্চে দুপুর শো-এ মুক্তি দেওয়া হয়েছিল। এই চলচ্চিত্রটি শুধুমাত্র লোক মুখে প্রচার হয়েছিল এবং চেন্নাইয়ের বেশ কয়েকটি সিনেমা হলে এটি একশো দিনেরও বেশি সময় ধরে চলেছিল। এটি সমালোচকদের কাছ থেকে ইতিবাচক প্রতিক্রিয়া গ্রহণ করার পাশাপাশি বাণিজ্যিকভাবেও সফলতা অর্জন করেছিল। সেতু তামিলের সেরা ফিচার চলচ্চিত্র হিসেবে জাতীয় চলচ্চিত্র পুরস্কার লাভ করেছিল এবং ফিল্মফেয়ার পুরস্কার ও সিনেমা এক্সপ্রেস পুরস্কার-এ সেরা চলচ্চিত্র বিভাগে পুরস্কার জয়লাভ করেছিল। তার দ্বারা অভিনীত তামিল ব্রাহ্মণ মেয়ের চরিত্রটি বেশ প্রশংসা অর্জন করেছিলেন। সেতুর সাফল্যের পরে, অভিতা আরও কয়েকটি চলচ্চিত্রে অভিনয়ের জন্য প্রস্তাব পেয়েছিলেন, তবে তিনি পড়াশুনা শেষ করার জন্য অন্নমালাই বিশ্ববিদ্যালয় থেকে সমাজবিজ্ঞান বিভাগ হতে পিজি শেষ করার রাস্তা বেছে নিয়েছিল। তিনি প্রকাশ করেছিলেন যে, তিনি চলচ্চিত্র জগতে ফিরে আসার সিদ্ধান্ত নেওয়ার পূর্বে তিনি এই শিল্পে তাঁর যোগাযোগ হারিয়ে ফেলেছিলেন এবং তারপরে কেবলমাত্র কয়েকটি তুচ্ছ প্রকল্পে কাজ করেছেন।   তথ্যসূত্র    বহিঃসংযোগ   বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:১৯৮৫-এ জন্ম
জেমস কালাম ট্রেডওয়েল (; জন্ম: ২৭ ফেব্রুয়ারি, ১৯৮২) ইংল্যান্ডের কেন্টে জন্মগ্রহণকারী ইংরেজ ক্রিকেটার। বামহাতি ব্যাটসম্যান ও ডানহাতি অফ ব্রেক বোলার হিসেবে তিনি ঘরোয়া ক্রিকেটে কেন্টের পক্ষ হয়ে খেলে থাকেন। ১৯ নভেম্বর, ২০১২ তারিখে তিনি কাউন্টি দলের অধিনায়ক নিযুক্ত হয়েছিলেন। অন্যতম খেলোয়াড় হিসেবে একদিনের আন্তর্জাতিক ক্রিকেট ও টেস্টে ইংল্যান্ড দলের প্রতিনিধিত্ব করছেন। প্রায়শঃই তিনি স্লিপে অবস্থান করে থাকেন।   প্রারম্ভিক জীবন  ২০০১ মৌসুমে কেন্টের পক্ষে ক্রিকেটে অভিষেক ঘটে তার। এর নয়দিন পর ইংল্যান্ডের অনূর্ধ্ব-১৯ ক্রিকেট দলে প্রথমবারের মতো অন্তর্ভুক্ত হন। আগস্ট, ২০০১ সালে ওয়েস্ট ইন্ডিজের বিপক্ষে অনূর্ধ্ব-১৯ দলে যুবদের টেস্টে তিনটি খেলায় অংশ নেন। লিচেস্টারের গ্রেস রোডে অনুষ্ঠিত প্রথম টেস্টে ভবিষ্যতের টেস্ট ক্রিকেটার জেমস অ্যান্ডারসন ও ম্যাট প্রায়রের সাথে তারও অভিষেক ঘটে। সিরিজে তিনি ৬ উইকেট লাভ করেন ৩২.৫০ রান গড়ে।   খেলোয়াড়ী জীবন  ৪ জানুয়ারি, ২০০৮ তারিখে প্রথমবারের মতো ইংল্যান্ডের একদিনের আন্তর্জাতিক দলে ডাক পান। ২০০৭-০৮ মৌসুমে ওডিআই দলভূক্ত হয়ে নিউজিল্যান্ড সফর করেন। কিন্তু গ্রেম সোয়ানকে অগ্রাধিকার দেয়ায় তিনি খেলতে পারেননি। অতঃপর মার্চ, ২০১০ সালে ঢাকায় অনুষ্ঠিত বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। ২০০৯-১০ মৌসুমে আঘাতজনিত কারণে দক্ষিণ আফ্রিকায় দলে অনুপস্থিত খেলোয়াড়ের ঘাটতি মোকাবেলায় ওডিআই এবং টেস্ট দলে তার স্থান হয়। কোচ অ্যান্ডি ফ্লাওয়ার তাকে গ্রেম সোয়ানের যথোপযুক্ত বলে মনে করেন। ২০ মার্চ, ২০১০ তারিখে ঢাকায় অনুষ্ঠিত ২য় টেস্টে বাংলাদেশ দলের বিরুদ্ধে টেস্ট ক্রিকেটে অভিষিক্ত হন।  ২০১১ সালের বিশ্বকাপ ক্রিকেটের গ্রুপ-পর্বের খেলায় ওয়েস্ট ইন্ডিজ ক্রিকেট দলের বিরুদ্ধে সুন্দর ক্রীড়ানৈপুণ্য প্রদর্শন করে প্লেয়ার অব দ্য ম্যাচ নির্বাচিত হন। খেলায় তিনি ৪৮ রানের বিনিময়ে ৪ উইকেট লাভ করেছিলেন।   তথ্যসূত্র    বহিঃসংযোগ       ইসিবিতে জেমস ট্রেডওয়েল  বিষয়শ্রেণী:ইংরেজ ক্রিকেটার বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ড ক্রিকেট দলের অধিনায়ক বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার‎ বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:কেন্ট ক্রিকেট বোর্ডের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কেন্ট ক্রিকেট অধিনায়ক
বাদামি কাঠবিড়ালি বা ইরাবতী কাঠবিড়ালি () (বৈজ্ঞানিক নাম:Callosciurus pygerythrus) হচ্ছে কাঠবিড়ালী পরিবারের Callosciurus গণের একটি মাঝারি আকারের কাঠবিড়ালি।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ৪০।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯১  বর্ণনা thumb|left|বাদামি কাঠবিড়ালিটি আতা ফল ভক্ষন করতে ব্যাস্ত, বক্সা ব্যাঘ্র্য প্রকল্প, পশ্চিমবঙ্গ, ভারত  বাদামি কাঠবিড়ালি একটি মাঝারি আকারের সরু দেহের অবিন্যস্ত কালচে বাদামি রঙের প্রাণী। প্রাপ্তবয়স্ক এই প্রজাতির কাঠবিড়ালির মাথাসহ দেহের দৈর্ঘ্য ২১ সেমি এবং লেজ ১৮ সেমি লম্বা।  বিস্তৃতি বাদামি কাঠবিড়ালি বাংলাদেশ ছাড়াও ভারত, নেপাল ও মায়ানমারে পাওয়া যায়।  আরো দেখুন  বাংলাদেশের স্তন্যপায়ী প্রাণীর তালিকা   তথ্যসূত্র   বিষয়শ্রেণী:ভারতের স্তন্যপায়ী বিষয়শ্রেণী:বাংলাদেশের স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:কাঠবিড়ালি বিষয়শ্রেণী:১৮৩২-এ বর্ণিত স্তন্যপায়ী
জিওভানি পাবলো সিমেওনে বালদিনি (; জন্ম: ৫ জুলাই ১৯৯৫; জিওভানি সিমেওনে নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৫ সালে, সিমেওনে আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৬ ম্যাচে ১টি গোল করেছেন।  প্রারম্ভিক জীবন জিওভানি পাবলো সিমেওনে বালদিনি ১৯৯৫ সালের ৫ই জুলাই তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সিমেওনে আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। আর্জেন্টিনার বয়সভিত্তিক দলের হয়ে তিনি প্রায় ২ বছরে ১৫ ম্যাচে অংশগ্রহণ করে ১০টি গোল এবং একটি শিরোপা জয়লাভ করেছেন।  ২০১৮ সালের ৭ই সেপ্টেম্বর তারিখে, ২৩ বছর, ২ মাস ও ২ দিন বয়সে, ডান পায়ে ফুটবল খেলায় পারদর্শী সিমেওনে গুয়াতেমালার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2018/09/08/world/friendlies/argentina/guatemala/2805437/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2018-september-argentinien-guatemala/ ম্যাচে তিনি ১৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3055007 ম্যাচটি আর্জেন্টিনা ৩–০ গোলের ব্যবধানে জয়লাভ করেছিল।https://www.national-football-teams.com/matches/report/20576/Argentina_Guatemala.html আর্জেন্টিনার হয়ে অভিষেকের বছরে সিমেওনে সর্বমোট ৫ ম্যাচে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০১৮  ৫  ১ ২০২৩  ১  ০ সর্বমোট  ৬  ১  তথ্যসূত্র  বহিঃসংযোগ                     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:জেনোয়া ক্রিকেট অ্যান্ড ফুটবল ক্লাবের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ক্লাব আতলেতিকো বানফিল্ডের ফুটবলার বিষয়শ্রেণী:স্পেনের নাগরিকীকৃত নাগরিক বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:মাদ্রিদের ফুটবলার
সম্রাট অষ্টাদশ লুইয়ের মৃত্যুর ( ১৮২৪ খ্রি. ) পর তার ভাই সম্রাট দশম চার্লস ( ১৮২৪-৩০ খ্রি . ) ফ্রান্সের সিংহাসনে বসেন । জুলাই বিপ্লবের কারণ / পটভূমি . তীব্র প্রতিক্রিয়াশীল দশম চার্লসের বিরুদ্ধে ১৮৩০ খ্রিস্টাব্দে জুলাই বিপ্লব  ঘটে । এই বিপ্লবের বিভিন্ন কারণ ছিল— [ ১ ] মধ্যপন্থা নীতি বাতিল : পূর্ববর্তী সম্রাট অষ্টাদশ লুই - এর মধ্যপন্থা নীতি বাতিল করে দশম চার্লস ফ্রান্সে নিরঙ্কুশ স্বৈরতন্ত্র , অভিজাততন্ত্র ও ক্যাথােলিক গির্জার প্রাধান্য প্রতিষ্ঠা করেন এবং সংবাদপত্রের স্বাধীনতা খর্ব করেন । বহু সাংবাদিককে কারারুদ্ধ করা হয় । [ ২ ] ধর্মীয় উদ্যোগ : দশম চার্লস ‘ ধর্মবিরােধী আইন ’ ( ১৮২৭ খ্রি. ) পাস করে— [ i ] শিক্ষা প্রতিষ্ঠানগুলির ওপর গির্জার প্রাধান্য প্রতিষ্ঠা করেন । [ i ] গির্জার বিরুদ্ধে সমালােচনার অধিকার কেড়ে নেন । [ ii ] জেসুইট নামক নির্বাসিত ধর্মীয় সম্প্রদায়ের লােকেদের দেশে ফিরিয়ে এনে উচ্চ রাজপদে নিয়ােগ করেন । ক্ষতিপূরণ : বিপ্লবের সময় ফ্রান্সের দেশত্যাগী অভিজাতদের জমি বাজেয়াপ্ত করে তা কৃষকদের বিতরণ করা হয়েছিল । দশম চার্লস অ্যাক্ট অব জাস্টিল ’ নামে এক আইন পাশ করে সেই বাজেয়াপ্ত।  তথ্যসূত্র  বিষয়শ্রেণী:ক্লেমেন্স ভন মেটরনিখ বিষয়শ্রেণী:১৭৭৩-এ জন্ম বিষয়শ্রেণী:১৮৫৯-এ মৃত্যু বিষয়শ্রেণী:অস্ট্রীয় রোমান ক্যাথলিক বিষয়শ্রেণী:অস্ট্রীয় রাজতন্ত্রবাদী বিষয়শ্রেণী:অস্ট্রীয় রাজপুত্র বিষয়শ্রেণী:১৮৪৮-এর বিপ্লবের ব্যক্তি
সংযোগ=https://en.wikipedia.org/wiki/File:Burka_ban_world_map.svg|থাম্ব|400x400পিক্সেল|যেসব দেশে বোরকা নিষিদ্ধ, .   বিভিন্ন দেশে নারীরা বোরকা পরিধান করে থাকেন। তবে কিছু দেশ সরকারী অফিস, স্কুল বা জনসমক্ষে—যেমন রাস্তাঘাটে—বোরকা পরা নিষিদ্ধ করেছে।  বর্তমানে মোট ১৮টি দেশ বোরকা ও নিকাব নিষিদ্ধ করেছে, যার মধ্যে রয়েছে মুসলিম-সংখ্যাগরিষ্ঠ দেশ এবং অমুসলিম দেশ উভয়ই। এই দেশগুলোর মধ্যে রয়েছে:   আফ্রিকা: ক্যামেরুন, চাদ, কঙ্গো প্রজাতন্ত্র, গ্যাবন, তিউনিসিয়া  এশিয়া: চীন, কিরগিজস্তান, শ্রীলঙ্কা, তাজিকিস্তান, তুর্কমেনিস্তান, উজবেকিস্তান  ইউরোপ: অস্ট্রিয়া, বেলজিয়াম, বুলগেরিয়া, ডেনমার্ক, ফ্রান্স, লুক্সেমবার্গ, নেদারল্যান্ডস, সুইজারল্যান্ড   নিষিদ্ধ কালক্রম  নিচের সারণীতে কালানুক্রমিকভাবে এমন রাজ্যের তালিকা দেওয়া হয়েছে যারা জাতিসংঘের সদস্য অথবা জাতিসংঘের পর্যবেক্ষক মর্যাদাপ্রাপ্ত এবং বোরকা সম্পূর্ণরূপে নিষিদ্ধ করেছে। নিষিদ্ধের বছরদেশগুলিপ্রতি বছর দেশক্রমবর্ধমান দেশ২০১০ ফ্রান্স১১২০১১ বেলজিয়াম১২২০১৫ বুলগেরিয়া  ক্যামেরুন  চাদ  কঙ্গো  গ্যাবন৫৭২০১৭ অস্ট্রিয়া  চীন  তাজিকিস্তান৩১০২০১৮ ডেনমার্ক  লুক্সেমবার্গ২১২২০১৯ নেদারল্যান্ডস  শ্রীলঙ্কা  তিউনিসিয়া৩১৫২০২১  সুইজারল্যান্ড১১৬২০২৩ উজবেকিস্তান১১৭২০২৫ কিরগিজস্তান  তুর্কমেনিস্তান  সেনেগাল৩২০  আরো দেখুন   দেশ অনুযায়ী ইসলামিক পর্দার রীতিনীতি  তথ্যসূত্র  বহিঃসংযোগ   Burqa ban: What it means for the West – TCN News  Veil Project – Values, Equality and Differences in Liberal Democracies. Debates about Muslim Headscarves in Europe (University of Vienna)  বিষয়শ্রেণী:এশীয় পোশাকের ইতিহাস   বিষয়শ্রেণী:ইসলামি পোশাক (নারী)
২১তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের একবিংশতম আয়োজন। ১৯৯৯ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। আম্মাজান শ্রেষ্ঠ চলচ্চিত্রসহ সর্বাধিক ৬টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র   আম্মাজান শ্রেষ্ঠ পরিচালক  রাজ্জাক  সন্তান যখন শত্রু শ্রেষ্ঠ অভিনেতা  মান্না  আম্মাজান শ্রেষ্ঠ অভিনেত্রী  শাবনূর  ভালবাসি তোমাকে শ্রেষ্ঠ পার্শ্বচরিত্রে অভিনেতা  রাইসুল ইসলাম আসাদ  হঠাৎ বৃষ্টি শ্রেষ্ঠ পার্শ্বচরিত্রে অভিনেত্রী  ডলি জহুর  সন্তান যখন শত্রু শ্রেষ্ঠ সঙ্গীত পরিচালক  আলাউদ্দিন আলী  সন্তান যখন শত্রু শ্রেষ্ঠ গীতিকার  আহমেদ ইমতিয়াজ বুলবুল  আম্মাজান (গান - "স্বামী আর স্ত্রী") শ্রেষ্ঠ পুরুষ কণ্ঠশিল্পী  আইয়ুব বাচ্চু  আম্মাজান (গান - "আম্মাজান") শ্রেষ্ঠ নারী কণ্ঠশিল্পী  কনকচাঁপা  ভালবাসি তোমাকে শ্রেষ্ঠ কাহিনিকার  ডিপজল  আম্মাজান শ্রেষ্ঠ চিত্রনাট্যকার  রাজ্জাক  সন্তান যখন শত্রু শ্রেষ্ঠ সংলাপ রচয়িতা  কাজী হায়াৎ  আম্মাজান শ্রেষ্ঠ চিত্রগ্রাহক  হাসান আহমেদ  ম্যাডাম ফুলি শ্রেষ্ঠ চিত্রসম্পাদক  সৈয়দ আউয়াল  সন্তান যখন শত্রু শ্রেষ্ঠ শিল্প নির্দেশক  আব্দুস সবুর  ম্যাডাম ফুলি শ্রেষ্ঠ শব্দগ্রাহক  নাসির  ম্যাডাম ফুলি বিশেষ পুরস্কার  একেএম জাহাঙ্গীর খান  সিমলা  সীমানা পেরিয়ে, নয়নমনি, চন্দ্রনাথ, শুভদা চলচ্চিত্র প্রযোজনা ম্যাডাম ফুলি  সাংবাদিকতা  এস এম পারভেজ স্মৃতি পুরস্কার: ফরিদউদ্দিন আহমেদ নীরদ  আরও দেখুন  ২৪তম জাতীয় চলচ্চিত্র পুরস্কার (বাংলাদেশ)  ১ম মেরিল-প্রথম আলো পুরস্কার  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৯৯-এর চলচ্চিত্র পুরস্কার
পবিত্র আত্মার গির্জা (ইংরেজি: হলি স্পিরিট চার্চ,  Holy Spirit Church) একটি নান্দনিক খ্রিষ্টীয় ধর্মীয় উপাসনালয়। এটি ঢাকা বিভাগের অন্তর্গত নবাবগঞ্জ উপজেলার নয়নশ্রী ইউনিয়নের তুইতাল নামক গ্রামের ইছামতির তীরের ধর্মপল্লীতে অবস্থিত। উক্ত গ্রামের খ্রিষ্ট সম্প্রদায়ের জন্য এটিই একমাত্র ধর্মীয় প্রতিষ্ঠান। তবে নান্দনিক সৌন্দর্য্য এবং প্রাকৃতিক স্বচ্চলতার জন্য সর্বস্তরের লোকেরই বিচরণ লক্ষ্য করা যায় উক্ত গির্জায়।   নির্মাণ  বাংলাদেশ প্রতিষ্ঠারও আগে তৎকালীন ব্রিটিশ বেঙ্গলের নানান জায়গায় ধর্ম প্রচারের লক্ষ্যে ইংরেজ মিশনারীগুলো থেকে গির্জাসহ নানারকম মিশনারী শিক্ষা প্রতিষ্ঠানের অনুমোদন এবং অনুদান প্রদান করা হয়। আর তারই উত্তরসূরী হিসেবে নবাবগঞ্জের হাসনাবাদে প্রতিষ্ঠিত হয় বৃহৎ গির্জা। আর এরই শাখা প্রশাখা স্বরূপ উক্ত প্রতিষ্ঠানের পার্শ্ববর্তী গ্রামসমূহে একাধিক গির্জা এবং মিশনারী স্কুল কলেক প্রতিষ্ঠা করা হয়। উক্ত 'তুইতাল পবিত্র আত্মার গির্জা' ও তৎকালীন মিশনারী স্কুল "তুইতাল গার্লস স্কুল এন্ড কলেজ' এর সাথে অনুমোদন পায়।  প্রায় ১২০ বছর হাসনাবাদের অধীন থাকার পর ১৮৯৪ সালের ১৫ মে তুইতাল ধর্মপল্লী প্রতিষ্ঠিত হয়। আর ১৯২৪ সালে বর্তমান গির্জার পাশে একটি নতুন গির্জা নির্মিত হয়, যার নাম দেওয়া হয় ‘পবিত্র আত্মার গির্জা’।   পুনঃর্নির্মাণ  ১৯২৪ সালে উক্ত গির্জা নির্মাণের পর বহুবার সংস্কার করা হয়। তবে সেটি অতিরিক্ত পুরোনো হয়ে গেলে ১৯৯৩ সালে উক্ত স্থানেই এর নতুন সংস্করণ নির্মাণ করা হয়।   জনপ্রিয়তা  ইছামতির তীরে অবস্থিত হওয়ায় এটি উক্ত প্রতিষ্ঠানের সৌন্দর্য্য এবং শান্তিপ্রিয়তা বহুগুণে বৃদ্ধি করে দিয়েছে। অনন্য নকশায় সজ্জিত হবার দরুন এবং এর ভেতরের শান্তিপ্রিয় সবুজ এবং ফুলেল আবহাওয়া বিস্তারের কারণে খ্রিষ্ট ধর্মীয়দের সাথে অন্য ধর্মের লোকেদের নিকটও এটি একটি জনপ্রিয় পিকনিক স্পট। প্রতি রবিবার স্থানীয় খ্রিষ্ট সম্প্রদায় এখানে প্রার্থনা করতে আসে এবং প্রতি বড়দিনের পরে এখানে খ্রিষ্ট সম্প্রদায়ের বিবাহ অনুষ্ঠিত হয়। আর অন্যান্য দিনগুলি এটি অন্যান্য লোকেদের জন্য উন্মুক্ত করা হয়, যদিও এর সুরক্ষার জন্য এখানে কঠোর নিষেধাজ্ঞা পালন করতে হয়।  এছাড়াও ১৯৩৩ সালে শাহরিয়ার কবিরের "একাত্তরের যীশূ" উপন্যাসের ভিত্তিতে তৈরিকৃত চলচ্চিত্র "একাত্তরের যীশূ"-এর শুটিং ও উক্ত গির্জা এবং এর পাশ্ববতী নদী ইছামতির তীরেই চিত্রায়িত করা হয়।   চিত্রশালা    তথ্যসূত্র   বিষয়শ্রেণী:ঢাকা জেলার গীর্জা বিষয়শ্রেণী:বাংলাদেশের গির্জা বিষয়শ্রেণী:ঢাকা বিভাগের ভবন ও স্থাপনা
হাক্কানী আঞ্জুমান (Hindi: हक़्क़ानी अंजुमन; urdu:حقانی انجمن ;) মাওলানা সূফী মুফতী আজানগাছী সাহেব দ্বারা ১৮৭৬ সালে প্রতিষ্ঠিত, বাগমারী (কলকাতা, পশ্চিমবঙ্গ, ভারত) এর প্রধান কার্যালয় সঙ্গে, বাংলাদেশ এর ইসলামিক বেসরকারি সংগঠন। এই সংগঠন সুফিবাদ দ্বারা প্রভাবিত হয় এবং সামাজিক কাজের সঙ্গে যুক্ত করা হয়।  হাক্কানী আঞ্জুমানের আক্ষরিক অর্থ হল সত্যের সংগঠন।  তথ্যসূত্র  বহিঃসংযোগ  বাংলাদেশের রাষ্ট্রপতি জিল্লুর রহমান দ্বারা  হাক্কানী আঞ্জুমান আয়োজিত প্রোগ্রাম উপলক্ষে বার্তা অভিবাদন, ঢাকার  1 ডিসেম্বর, 2012 তে ।  বিষয়শ্রেণী:সুফি তরিকা বিষয়শ্রেণী:হাক্কানী আঞ্জুমান বিষয়শ্রেণী:ভারতভিত্তিক ইসলামি সংস্থা বিষয়শ্রেণী:ভারত ভিত্তিক ইসলামি সংগঠন
থাম্ব| একটি শরীর স্প্রে  বডি স্প্রে হ'ল অ্যারোসোল ডিওডোরেন্টের মতো সুগন্ধি পণ্য, যা বগলের পাশাপাশি শরীরে অন্যত্রও ব্যবহার করা যায়। বডি স্প্রেগুলি কলোনে সুগন্ধির তুলনায় শক্তিতে হালকা, সাধারণত কম ব্যয়বহুল এবং ডিওডোরেন্টের হিসাবে দ্বিগুণ। http://www.boston.com/business/articles/2005/08/07/gillette_tries_to_capture_a_whiff_of_teen_market/?page=2    সাধারণ উপাদান  বডি স্প্রের সাধারণ উপাদানগুলির মধ্যে রয়েছে: বিউটেন, আইসোবিউটেন, প্রোপেন, অ্যালকোহল, পারফিউম।     বড় ব্র্যান্ড  কিছু সুপরিচিত বডি স্প্রে ব্রান্ডের মধ্যে ইউনিলিভারের "এক্স"  এবং "ইমপালস", জিলেটের "ট্যাগ", ডায়ালের "আরজিএক্স", প্রক্টর অ্যান্ড গ্যাম্বলের "ওল্ড স্পাইস", হিলাল বোল্ড,  পারফিউমস ডি সিওয়ের "বিওডিম্যান",  এবং এপি দেউভিলের "পাওয়ার স্টিক"।     তথ্যসূত্র   বিষয়শ্রেণী:সুগন্ধি
ল্য নুভেল অবজের্ভাতর (), সংক্ষেপে ল্য নুভেল অব্‌স (Le Nouvel Obs), একটি ফরাসি সাপ্তাহিক পত্রিকা। প্যারিস থেকে প্রকাশিত এই পত্রিকাটি পাঠকসংখ্যার ভিত্তিতে (৫ লক্ষেরও বেশি) সবচেয়ে গুরুত্বপূর্ণ ফরাসি সাপ্তাহিকী। ১৯৬৪ সাল থেকে পত্রিকাটি যাত্রা শুরু করে। এতে ফ্রান্সের রাজনৈতিক, অর্থনৈতিক ও সাংস্কৃতিক বিভিন্ন ইস্যু ছাড়াও ইউরোপ, মধ্যপ্রাচ্য এবং আফ্রিকার উপরেও বিশেষ নিবন্ধ প্রকাশ করা হয়। অনেকে এটিকে ফরাসি বুদ্ধিজীবীদের প্রতীকী ম্যাগাজিন হিসেবে উল্লেখ করেন।   তথ্যসূত্র   বিষয়শ্রেণী:ফরাসি সাপ্তাহিকী বিষয়শ্রেণী:ফরাসি ভাষার ম্যাগাজিন বিষয়শ্রেণী:ফরাসি সংবাদ ওয়েবসাইট বিষয়শ্রেণী:১৯৬৪-এ প্রতিষ্ঠিত ম্যাগাজিন
মনসা রাম একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। মনসা রাম মণ্ডী জেলার কারসোগ আসন থেকে হিমাচল প্রদেশ বিধানসভার সদস্য ছিলেন। PERSONAL INFORMATIONMy NetaMansa Ram sworn in as HP's Chief Parliamentary Secretary   তথ্যসূত্র   বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:হিমাচল প্রদেশ বিধানসভার সদস্য বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:১৯৪০-এ জন্ম বিষয়শ্রেণী:২০২৩-এ মৃত্যু বিষয়শ্রেণী:মণ্ডী জেলার ব্যক্তি বিষয়শ্রেণী:হিমাচল বিকাশ কংগ্রেসের রাজনীতিবিদ বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ১৯৬৭-১৯৭২ বিষয়শ্রেণী:হিমাচল প্রদেশ বিধানসভার সদস্য ১৯৭২-১৯৭৭ বিষয়শ্রেণী:হিমাচল প্রদেশ বিধানসভার সদস্য ১৯৮২-১৯৮৫ বিষয়শ্রেণী:হিমাচল প্রদেশ বিধানসভার সদস্য ১৯৯৮-২০০৩ বিষয়শ্রেণী:হিমাচল প্রদেশ বিধানসভার সদস্য ২০১২-২০১৭
দিনা থান্তি (; ডেইলি থানথি নামে পরিচিত) একটি তামিল ভাষার দৈনিক পত্রিকা। দিনা থান্তি  হ'ল ভারতের বৃহত্তম দৈনিক তামিল ভাষায় মুদ্রিত দৈনিক এবং প্রচলন অনুসারে ভারতের সমস্ত দৈনিকগুলির মধ্যে নবম বৃহত্তম। এটি ভারতের ১৬টি শহরে ছাপা হয় এবং দুবাইয়ে একটি আন্তর্জাতিক সংস্করণও প্রিন্ট করে।   ইতিহাস  দিনা থান্তি ১৯৪২ সালে এস পি আদিথানার কর্তৃক মাদুরাইয়ে প্রতিষ্ঠিত হয়েছিল।    প্রচলন  এই দৈনিক পত্রিকাটি ভারতের ১৬টি শহর, যেমন বেঙ্গালুরু, চেন্নাই, মুম্বই, পুদুচেরি, কোয়েম্বাটুর, কুদ্দালোর, দিন্দিগুল, ইরোদ, মাদুরাই, নাগেরকোয়েল, সেলাম, থানজাবুর, তিরুচিরাপল্লী, তিরুনেলবেলি, তিরুপুর এবং ভেলোর থেকে প্রকাশিত হয়। ২০১৫ সালের দ্বিতীয়ার্ধে, সংবাদপত্রটির প্রচার ছিল ১,৭১৪,৭৪৩ অনুলিপি।  মধ্য প্রাচ্যের বাজারের জন্য সংযুক্ত আরব আমিরাতের দুবাইয়ে একটি আন্তর্জাতিক সংস্করণ ছাপা হয়।    সংস্করণ দ্বারা প্রচার   সংস্করণ  গড়  চেন্নাই  ৪,৯৮,১৮৮ মাদুরাই  ১,২৭,১৮২ কইম্বাতরে  ১,২৩,৯১০ ভেলোর  ৬৭,৯৮১ তিরুচিরাপল্লী  ১,০২,৭৫১ তিরুনেলবেলি  ১,৩২,০৮৩ সালেম  ১,২৫,৫২৮ কাদ্দালুর  ৬৮,৮১১ বেঙ্গালুরু  ৬২,০৪০ পুদুচেরি  ৩০,৫৩৬ ইরোদ  ৫৭,৫৫২ নাগেরকোয়েল  ১,০৮,৫৭১ থানজাবুর  ৯৪,৭৫৪ দিন্দিগুল  ৫২,২৯০ তিরুপুর  ৪৩,১১৯ মুম্বাই  ১৯,৪৪৭   আরও দেখুন    মালাই মালার   থান্তি টিভি   হ্যালো এফএম   তথ্যসূত্র    বহিঃসংযোগ   দিনা থান্তির ওয়েবসাইট  বিষয়শ্রেণী:তামিল ভাষার সংবাদপত্র বিষয়শ্রেণী:ভারতের তামিল ভাষার সংবাদপত্র বিষয়শ্রেণী:তিরুচিরাপল্লীর সংবাদপত্র বিষয়শ্রেণী:চেন্নাই ভিত্তিক কোম্পানি বিষয়শ্রেণী:চেন্নাইয়ের গণমাধ্যম বিষয়শ্রেণী:১৯৪২-এ প্রতিষ্ঠিত সংবাদপত্র বিষয়শ্রেণী:১৯৪২-এ ভারতে প্রতিষ্ঠিত
দ্য নিউ ইয়র্ক পোস্ট (এনওয়াই পোস্ট) নিউ ইয়র্ক সিটিতে প্রকাশিত একটি রক্ষণশীল  দৈনিক ট্যাবলয়েড সংবাদপত্র। দ্য পোস্ট এনওয়াই.কম, সেলিব্রিটি গসিপ সাইট পেজসিক্স.কম এবং বিনোদন সাইট ডিসাইডার.কম পরিচালনা করে।  এটি ১৮০১ সালে ফেডারেল পার্টির এবং প্রতিষ্ঠাতা জনক আলেকজান্ডার হ্যামিল্টন দ্বারা প্রতিষ্ঠিত হয়েছিল এবং ১৯ শতকে নিউ ইয়র্ক ইভনিং পোস্ট নামে একটি সম্মানিত ব্রডশীট হয়ে ওঠে।  ১৯ শতকের সবচেয়ে বিখ্যাত সম্পাদক ছিলেন উইলিয়াম কুলেন ব্রায়ান্ট। ২০ শতকের মাঝামাঝি সময়ে, কাগজটির মালিক ডরোথি শিফ, একজন নিবেদিত উদারপন্থী, যিনি এটির ট্যাবলয়েড বিন্যাস তৈরি করেছিলেন। ১৯৭৬ সালে, রুপার্ট মারডক ৩০.৫ মিলিয়ন মার্কিন ডলারে পোস্ট কিনেছিলেন।  ১৯৯৩ সাল থেকে, পোস্ট মারডকের নিউজ কর্পোরেশনের মালিকানাধীন। ২০১৯ সালে এর বিতরণ প্রচলন মার্কিন যুক্তরাষ্ট্রে ৪র্থ স্থানে ছিল।    ইতিহাস    আরো দেখুন  নিউ ইয়র্ক সিটির মিডিয়া    তথ্যসূত্র    আরও পড়া    Crittle, Simon. The Last Godfather: The Rise and Fall of Joey Massino. New York: Berkley, 2006. .  Felix, Antonia, and the editors of New York Post. The Post's New York: Celebrating 200 Years of New York City As Seen Through the Pages and Pictures of the New York Post. New York: HarperResource, 2001. .  Flood, John, and Jim McGough. "People v. Newspaper and Mail Deliverers' Union of New York and Vicinity" . Organized Crime & Political Corruption. Accessed June 5, 2008.  Nardoza, Robert. "Long Time Bonanno Organized Crime Family Soldiers Baldassare Amato and Stephen Locurto, and Bonanno Crime Family Associate Anthony Basile, Convicted of Racketeering Conspiracy". The United States Attorney's Office: Eastern District of New York press release. July 12, 2006. Accessed June 5, 2008.  "The PEOPLE of the State of New York, v. Richard Cantarella, Frank Cantarella, Anthony Michele, Vincent DiSario, Corey Ellenthal, Michael Fago, Gerard Bilboa, Anthony Turzio". Penal Law: A Web. Accessed June 5, 2008.  Robbins, Tom. "The Newspaper Racket: Tough Guys and Wiseguys in the Truck Drivers Union" . The Village Voice, March 7–13, 2001. Accessed June 5, 2008.      বহিঃসংযোগ      বিষয়শ্রেণী:নিউজ কর্পোরেশনের সহযোগী প্রতিষ্ঠান বিষয়শ্রেণী:নিউ ইয়র্ক শহরের দৈনিক সংবাদপত্র বিষয়শ্রেণী:১৮০১-এ প্রতিষ্ঠিত প্রকাশনা বিষয়শ্রেণী:১৮০১-এ নিউ ইয়র্ক অঙ্গরাজ্যে প্রতিষ্ঠিত বিষয়শ্রেণী:নিউ ইয়র্ক পোস্ট বিষয়শ্রেণী:মার্কিন যুক্তরাষ্ট্রের রক্ষণশীল মাধ্যম
চন্ডিপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটির আয়তন ৬৫.২৩ বর্গ কি.মি. (২৫.১৯ বর্গমাইল)। ২০১১ সালের আদমশুমারীর হিসাব অনুযায়ী, চন্ডিপুর ইউনিয়নের জনসংখ্যা ছিল প্রায় ২৯,০০০  জন ।   গ্রামসমূহ ইউনিয়নটিতে মোট গ্রামের সংখ্যা ২১টি ও মৌজার সংখ্যা ৭টি ।  বড় চন্ডিপুর  বড় হরিপুর  ছোট হরিপুর  জাহানাবাদ  কালিকাবাড়ী  উত্তর শালন্দার  দক্ষিণ শালন্দার  চন্ডিপুর ইউনিয়নে পার্বতীপুর শহর থেকে হলদিবাড়ি রোড দিয়ে যেতে হয়। এটি যশাই এবং হলদিবাড়ি রোডের মাঝখানে  ঝাড়ুয়াডাঙ্গা বাজারে অবস্থিত। এখানে একটি নিরাপদ মাতৃসদন কেন্দ্র রয়েছে। এখানে রয়েছে দুটি স্কুল।  বড় বাজার হল বসিরবানিয়া হাট বাজার।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পার্বতীপুর উপজেলার ইউনিয়ন